การส่งเสริมเยาวชนเข้าสู่ภาคเกษตร

*จาเกท บัสเนท*

**1.แนะนำ**

การลำดับช่วงอายุของเยาวชนในเวลานี้เป็นเรื่องประวัติศาสตร์ที่มีการกล่าวถึงกันอย่างกว้างขวาง

 องค์การสหประชาชาติ(UN) กำหนดให้อายุเยาวชนตั้งแต่ 15-24 ปี ซึ่งเป็น 20 % โดยประมาณของจำนวนประชากรเฉลี่ยในประเทศกำลังพัฒนา(IFAD,2011:5) หลายปีที่ผ่านมาเยาวชนไม่ได้ถูกนำไปใช้ประโยชน์และไม่ถูกเอาใจใส่จากชุมชน-รัฐบาลของเขาและองค์การนานาชาติที่จะนำพลังงานและกำลังความสามารถของเขาไปใช้ในส่วนการผลิต

เยาวชนโดยประมาณคือ 1ใน 5 ของจำนวนประชากรทั้งหมดอยู่ในประเทศที่กำลังพัฒนาปรากฏออกมาจากภาคเศรษฐกิจในระดับภูมิภาค การกำจัดความแตกต่างของชนบทในการปฏิรูปที่ดิน คือศูนย์กลางที่จะขจัดความยากจนในชนบทและการเลือกปฏิบัติแต่ประเด็นการระดมพลังเยาวชนเข้าสู่ภาคเกษตรยังเป็นแค่เงาในประเทศอาเซียน

ครอบครัวชาวนาขนาดเล็กได้เลี้ยงดูประชากรโลกถึง70%และพวกเขาจำนวนมากอาศัยอยู่ในแถบภูมิภาคเอเซีย-แปซิฝิคและเกี่ยวข้องโดยตรงที่จะต้องระดมพลังสนับสนุนเยาวชนชาวนา-ไร่ (AFA,2014 a:1) ปี 2012 องค์การสหประชาชาติ –ยูเอ็นเอสแคบ รายงานว่า 60%ของคนชนบทหรือมากกว่านั้น คือ 750 ล้านคนคือเยาวชนหญิงและชาย อายุ 15-24 ปีอาศัยอยู่ในเอเซีย-แปซิฝิค ในปี 2010 ประเทศอินเดียมีเยาวชน 234 ล้านคน เป็นตัวเลขที่สูงที่สุดในโลก (จำนวน 19 %ของประชากรอินเดียทั้งหมด) ตามด้วยประเทศจีน คือ 225 ล้านคน(จำนวน 17%ของจำนวนประชากรทั้งหมดของจีน) ประเทศบังคลาเทศ-เนปาลและฟิลิปินส์ มีเยาวชนที่สูงเช่นกัน คือ 20% ประเทศญี่ปุ่นมี 12 ล้านคน หรือจำนวน 10 % ของประชากรทั้งหมด(AFA,2014 a:2)

บ่อยครั้งที่เยาวชนในชนบทกลายเป็นคนว่างงานหรือทำงานรับจ้างโดยรับค่าจ้างต่ำหรือไม่ได้รับเลย สภาพพวกเขาคือเป็นผู้มีทักษะน้อย ไม่มีความมั่นคงซึ่งเป็นเหตุให้ต้องแสวงโชคหางานในเมืองเป็นจำนวนมากและมีรายงานที่หลากหลายออกมาว่าหลายครั้งที่เยาวชนไม่สู้เต็มใจที่จะทำงานในภาคเกษตรโดยมีหลายเหตุผล เช่น อพยพเข้าสู่เมืองหางานทำได้ดีกว่าและอื่นๆ

สำหรับเรื่องที่กล่าวมาเอกสารฉบันนี้มีจุดมุ่งหมายเพื่อต้องการปรับปรุงสภาพของเยาวชนชาวนา-ไร่ในเอเซียให้เหมาะสมและทันสมัยยิ่งขึ้น

**1.2 วิธีการทำวิจัย**

 เอกสารฉบับนี้ใช้วิธีทบทวนเอกสาร-สัมภาษณ์-กรณีศึกษาและงานเขียน สำนักเลขาธิการสมาคมเกษตรกรเอเซียเพื่อการพัฒนาอย่างยั่งยืน(AFA)และสมาชิกจำนวนมากมีเทคนิคการรวบรวมตัวเลขและข้อมูล ทบทวนเอกสารของAFA เช่น รายงานต่างๆ ระเบียบการประชุมสภาฯ การประชุมกรรมการบริหารและการประชุมเยาวชนชาวนา-ไร่ รายงานการวิจัยของรัฐบาลและองค์กรพัฒนาเอกชนและระเบียบ-วิธีการประชุมในหลายองค์กรรวมองค์กรตัวแทนขององค์การสหประชาชาติ(UN)

**1.3 ข้อจำกัด**

เอกสารฉบับนี้มีจุดมุ่งหมายส่วนใหญ่คือการให้ความรู้ในหลายประเด็นเกี่ยวกับการทำ

กิจกรรมเพื่อทำให้เกิดความยั่งยืนของเยาวชนชาวนา-ไร่ดำรงค์อยู่ในภาคเกษตร การทบทวนเอกสารได้ครอบคลุมแค่การทบทวนประเด็นของAFA เช่น เอกสารการวิจัย การประชุม รายงานการศึกษาแลกเปลี่ยนและเอกสารขององค์กรอื่นๆที่ถูกเลือกมาใช้ เอกสารฉบับนี้ได้เน้นประเด็นเยาวชนชาวนาไร่เท่านั้น ซึ่งเป็นเรื่องที่เกี่ยวกับการริเริ่ม การท้าทาย ความเหมือนกัน และความแตกต่างที่เป็นกิจกรรมในระดับภูมิภาค และไม่ได้ครอบคลุมพื้นที่ขนาดใหญ่ และไม่ได้ใช้การสังเกตุ ข้อมูล และตัวเลขจากพื้นที่

**2. สิ่งที่ค้นพบ**

**ก.ประเด็นและสิ่งที่เกี่ยวข้องกับเยาวชนภาคเกษตรในเอเซีย**

 1.) ประเด็นและสิ่งที่เกี่ยวข้องกับเยาวชนภาคเกษตรในเอเซีย จากการทบทวนเอกสาร พบว่า มีหลายประเด็นที่เกี่ยวข้องกับเยาวชนภาคเกษครในเอเซียเช่น**ภาพพจน์**ต่ำ **และศักดิ์ศรี** พวกเขาคือคนในชนบทไม่มีความศิวิลัยน์ ไม่มีการศึกษา ไม่มีทักษะและเป็นเบี้ยล่างที่ผ่านมาชาวนา-ไร่ได้แลกเปลี่ยนความคิดในเรื่องนี้และว่าพวกเขาไม่มีศักดิ์ศรีและไม่ถูกยกย่องในสังคมประเทศของเขา เช่น ชาวนาจากประเทศฟิลลิปินส์ เล่าว่า การทำไร่ทำนา ไม่ใช่งานอาชีพ เด็กที่ออกจากโรงเรียนเท่านั้นที่ทำงานในไร่-นา พ่อ-แม่ ที่เป็นชาวนาไม่ต้องการให้ลูกของพวกเขาทำงานในภาคเกษตร เพราะเป็นงานที่มีสถานภาพต่ำและไม่มีศักดิ์ศรี ผลผลิตของภาคเกษตรคือรายได้ต่ำแค่ประทังชีวิต ผู้ผลิตในภาคเกษตรหรือชาวไร่-นาในประเทศที่กำลังพัฒนาถูกจัดอยู่ในระดับต่ำเป็นผู้ไม่มีการศึกษาและไม่ศิวิลัยน์ ซึ่งความเป็นจริงการทำนา-ไร่ต้องการทักษะและความรับผิดชอบในหลายด้าน (Shrestha.2001:114-115)

 2.) ไม่มีการสนับสนุนโครงการและนโยบายจากภาครัฐชาวไร่-นาในหลายประเทศไม่มีที่ดินทำกิน เครดิต เทคโนโลยี่ที่เอื้อต่อเยาวชนในการทำนา-ไร่และตลาด ราคาสินค้าภาคเกษตรถูกควบคุมโดยตลาดไม่ใช่จากชาวไร่-นาหรือภาครัฐ ไม่มีความโปร่งใสในการกำหนดราคาสินค้า นโยบายและข้อตกลงทางการค้า(Ahmad et al,2013:37) แต่กระนั้นเยาวชนก็ไม่ได้สนใจที่จะเข้าสู่ภาคเกษตรตรงกันข้าม รัฐบาลได้ให้ความสนใจกับบริษัทหรือส่วนธุรกิจทางด้านการเกษตรมากกว่าชาวนา-ไร่ และบางส่วนที่เป็นผลประโยชน์หรือกำไรของคนในชนบทรัฐบาลไม่เอาใจใส่เช่นกัน รัฐบาลไม่รับผิดชอบถึงความต้องการของเยาวชนชาวนา-ไร่หรือไม่สนใจในการส่งเสริมครอบครัวชาวนา-ไร่ซึ่งเป็นผู้ทำการเพาะปลูกในที่ดินแต่ยังถูกกีดกันไม่ให้เป็นเจ้าของที่ดิน ผู้เป็นเจ้าของที่ดินกลับไม่ทำการเพาะปลูก

 3.) งานเกษตร ไม่ใช่งานที่มีกำไรและผลลัพท์ที่ได้อยู่ในระดับต่ำ ชาวนา-ไร่ ส่วนใหญ่มีรายได้ไม่พอเพียงพอจากการทำเกษตร รายได้ที่ได้รับไกลจากความเป็นจริงและความต้องการแม้จะนำไปใช้จ่ายในระดับส่วนตนหรือครอบครัวยังไม่พอ ดังเช่นนี้ทำให้พวกเขาเลิกทำงานในไร่-นา และขณะที่รายได้ต่ำลง สินค้าเครื่องใช้เกี่ยวกับเกษตรกรรม มีราคาสูงขึ้น เช่น เมล็ดพันธ์-ปุ๋ย-ยาฆ่าแมลงและยิ่งไปกว่านั้นแรงงานเยาวชนไม่มีในภาคเกษตร(AFA,2014 b)แนวคิดเรื่องการประทังชีพจากภาคเกษตรโดยให้เยาวชนผูกพันธ์อยู่กับภาคเกษตรเป็นเรื่องน่าท้อใจตั้งแต่ปี 1990 แนวคิดสากลเรื่องการปฏิรูปที่ดินจากการย้ายฐานเกษตรขนาดเล็กไปสู่เกษตรขนาดใหญ่ได้เกิดขึ้นและนำระบบตลาดเข้ามา ทำให้เกิดการปฏิรูปที่ดิน (Borras,2006:99) โดยเฉพาะเปลี่ยนเป็นพื้นที่ทางเศรษฐกิจ นำเอาทรัพย์กรไปเปลี่ยนเป็นเมือง เช่น การปฏิรูปรัฐวิสาหกิจ และนำเอาที่ดินให้กลายเป็นสินค้า ซื้อ-ขายกันอย่างเสรีในตลาด(Kumar,2011)สำหรับชาวนา-ไร่ในเอเซียการเพาะปลูกไม่ใช่สิ่งที่ดีเพราะรายได้ไม่แน่นอนและมีความเสี่ยงที่สูงด้วย

 4.) การเป็นเจ้าของที่ไม่มั่นคงและที่ดินมีราคาสูงขึ้น ทิศทางการตลาดของที่ดินเมื่อมีการปฏิรูปที่ดินทำให้ราคาที่ดินสูงขึ้น ชาวไร่-ชาวนาที่ทำการเพาะปลูกไม่ได้เป็นอิสระจากกรอบหรือสิ่งที่รัฐบาลวางไว้ ธนาคารได้ส่งเสริมให้เกิดตลาดที่ดินและทำให้ชาวไร่-ชาวนาต้องออกจากที่ดิน ซึ่งมันคือเครื่องมือของการควบคุมที่ดินและทำให้ที่ดินเป็นสินค้าที่มีการซื้อ-ขาย ทำกำไร (Hu,Yeh, Wu.2009) ที่ดินที่เคยอยู่ในมือของชาวไร่-นาถูกเปลี่ยนมือไปเป็นของเอกชนโดยเฉพาะนักลงทุนจากภาคอุตสาหกรรมทำให้เยาวชนชนบทออกจากภาคเกษตรมากยิ่งขึ้น(Kumar,2011) การปฏิรูปปัจจุบัน เน้นความทันสมัยของการทำเกษตรมากกว่าการแบ่งปันให้เช่าที่ดินและความมั่นคงในการเช่าที่ดินของเยาวชนชาวนา-ไร่ทั้งหลาย

5.) การแย่งชิงที่ดินและบริษัทที่ทำการเกษตรที่มีทิศทางการส่งออกสินค้าการเกษตรจะทำให้ในที่สุดชาวไร่-นากลายเป็นลูกจ้างของนายทุนหรือนายทุนอุตสาหกรรม(Araghi,1995:338)เกษตรแบบอุตสาหกรรมได้เข้ามาแทนที่เกษครแบบครอบครัวชาวไร่-นา และมีระบบเครดิตอย่างเป็นทางการและธนาคารให้การสนับสนุนการผลิตแบบอุตสาหกรรม และตั้งเป็นตลาดที่มีการซื้อ-ขายทางเศรษฐกิจ ซึ่งถือเป็นการทำลายการผลิตของชาวไร่-นาและครอบครัว(Harvey,2003:156-166)หนังสือพิมพ์จีนได้รายงานว่าในประเทศอินโดนีเซีย ประเทศเดียวมีโรงงานที่คนจีนเป็นเจ้าของถึง 2000 โรง เยาวชนชาวไร่-นา ที่ทำการผลิตขนาดเล็กไม่สามารถแข่งขันกับโรงงานคนจีนได้ ทำให้เยาวชนไม่มีอนาคตต่อการทำธุรกิจทางการผลิตพืชผล

6.) การขาดโครงสร้างพื้นฐานในชนบท ฐานการผลิตยังคงอยู่ในพื้นที่ชนบท แต่อย่างไรก็ตามยังขาดโครงสร้างพื้นฐานที่ดีเหมาะสมและเอื้อกับสภาวะแวดล้อมต่อการส่งเสริมเยาวชนเข้าสู่ภาคเกษตร(AFA2014c)ประเทศที่กำลังพัฒนาพื้นที่ส่วนใหญ่ไม่มีถนน-ไฟ้ฟ้าและตลาดขายสินค้าเกษตรเพื่อทำกำไร รัฐบาลไม่สนใจ และคิดว่า การเพาะปลูกเป็นเพียงประโยชน์แค่การบริโภคของครอบครัวเท่านั้นไม่สามารถขยายออกไปทำอย่างอื่นได้ เยาวชนจึงไม่เห็นอนาคตที่รุ่งเรื่องจากการเกษตร

 7.) ขาดหลักสูตรเกี่ยวกับที่ดินและการปฏิรูปที่ดิน ภาคเกษตรคือฐานทรัพยากรหลักในการจ้างงานของหลายประเทศ โรงเรียนและมหาวิทยาลัยไม่ได้มีหลักสูตรสอนเรื่องที่ดินและการเกษตร ผล คือเรื่องที่ดินและการปฏิรูปที่ดินทางการเกษตรไม่ได้ถูกเอาใจใส่หรือทอดที้ง ดังเช่นนี้จึงไม่มีการสนับสนุนให้เยาวชนชาวนา-ไร่ มุ่งไปสู่อาชีพเกษตรกร

**ข. ริเริ่มสนับสนุนเยาวชนเข้าสู่ภาคเกษตรในเอเซีย**

 การริเริ่ม AFAได้นำไปปฏิบัติร่วมกับองค์กรชาวนา-ไร่อื่นๆ(องค์กรชาวนา-ประชาสังคม-องค์กรชาวนาสากล องค์การสหประชาชาติ)

**1.) การพัฒนาศักยภาพและการเป็นผู้นำ**

- ใน 5 ปีที่ผ่านมา ปัญหาวิกฤติอาหารโลกทำให้ สมาชิก AFAและพันธมิตร เช่น ประชาสังคม องค์การสหประชาชาติ เริ่มต้นสร้างศักยภาพและพัฒนาการเป็นผู้นำของชาวนา-ไร่และองค์การสหประชาชาติได้เน้นที่เยาวชนและในบางประเทศเวทีชาวนา-ไร่ถูกจัดขึ้นจากโครงการสร้างศักยภาพและพัฒนาการเป็นผู้นำ

**2.) การถกเถียงเรื่องครอบครัวชาวนา-ไร่และเศรษฐกิจของพวกเขา**

 - การหลั่งไหลของบริษัทข้ามชาติ ก่อให้เกิดการแย่งชิงที่ดินโดยบริษัททางการเกษตร และอื่นๆ ซึ่งทำให้เกิดการถกเถียงเพิ่มขึ้นในเรื่องครอบครัวเกษตรกรและเศรษฐกิจของพวกเขา องค์การสหประชาชาติได้ประกาศและเฉลิมฉลองให้ ปี2014 เป็นปีครอบครัวเกษตรกรและองค์กรเกษตรกร-ประชาสังคมที่ทำการเพาะปลูก เริ่มมีการถกเถียงซึ่งทำให้เกิดอิทธิพลต่อนโยบายประเด็นครอบครัวเกษตรกรและการเพาะปลูกแบบเกษตรปลอดสารเคมี

**3.) การพัฒนาเกษตรปลอดสารเคมี**

- คนเริ่มหันมาเลือกการเกษตรปลอดสารเคมี เพื่อสุขภาพที่ดี หลังจากนั้นเกษตรปลอดสารเคมีได้เพิ่มจำนวนขึ้นถือเป็นลักษณะทางบวกทำให้เยาวชนสนใจสูงขึ้นเข้าร่วมส่งเสริมเกษตรปลอดสารเคมีเป็นส่วนใหญ่ รัฐบาลบางแห่งสนับสนุนให้ทำเกษตรปลอดสารเคมี ถือเป็นการดึงดูดใจให้เยาวชนเข้าสู่ภาคเกษตร ในเอเชียใต้ คนงานที่เคยเดินทางไปทำงานที่ตะวันออกกลางเริ่มทำเกษตรและบางคน ส่งเสริม การทำเกษตรปลอดสารเคมีเช่นกัน

**4.) การสร้างองค์กรชาวนา-ไร่**

- องค์กรประกันสังคมและองค์การสหประชาชาติ ได้อำนวยความสะดวกจัดตั้งองค์กรชาวนา-ไร่ เพื่อส่งเสริมพวกเขาให้มีการเปลี่ยนแปลงนโยบายการเพาะปลูก องค์กรเกษตรกรเริ่มจัดตั้งกลุ่มเยาวชนในองค์กรตนเอง นับว่าเป็นอีกปีกหนึ่งขององค์กร ยิ่งไปกว่านั้นการริเริ่มถกเถียงแลกเปลี่ยนความคิดเห็นเรื่องสิทธิได้เกิดขี้น

**5.) การส่งเสริมเกษตรกรผู้หญิง**

 - ดังปรากฏการณ์ที่เห็นมีเกษตรกรชายจำนวนมาก ย้ายออกจากพื้นที่ชนบทภาคเกษตร งานเกษตรจึงกลายเป็นงานของผู้หญิงและเริ่มมีการถกเถียงถึงสิทธิของเกษตรกรหญิงและการเข้าถึงสิทธิในที่ดิน ต่อมาเกษตรกรหญิงได้เข้าร่วมรณรงค์ให้การศึกษาอย่างกระตือรือร้นและจัดเวทีเรื่องสิทธิทางที่ดินอย่างต่อเนื่องในบางประเทศ เช่น ประเทศเนปาล

**6.) รณรงค์ให้การศึกษาเกี่ยวกับนโยบายอย่างกว้างขวาง**

-เช่น ประเทศอินโดนีเซีย-ฟิลลิปินส์-เนปาลและอินเดีย จัดให้มีการถกเถียงอย่างต่อเนื่องใน ประเด็นที่ดินอย่างกว้างขวางและนโยบายการปฏิรูปที่ดินที่ยุติธรรมสำหรับการทำนา-ไร่ รวมทั้งการเป็นเจ้าของที่ดินและเข้าถึงปัจจัยการผลิต ชาวนา-ไร่ได้รวมพลังตนเองและรณรงค์ให้การศึกษาเรื่องการเปลี่ยนแปลงนโยบายประเด็นที่ดิน-การปฏิรูปที่ดินแทนเยาวชนเกษตรกรและ อุทิศเวลาในการบริหารจัดการที่ดินและรูปแบบการนำไปใช้และนโยบายเกี่ยวกับสิทธิชาวนา-ไร่ องค์กรเกษตรกรและประชาสังคมได้เข้าร่วมกิจกรรมที่กล่าวมาอย่างกระตือรือร้น

**7.) การแลกเปลี่ยนความคิดเห็นและการสร้างความรู้**

 - สมาชิกAFAและองค์กรพันธมิตรหลายองค์กรเข้าร่วมอย่างกระตือรือร้นเกี่ยวกับโครงการแลก

เปลี่ยนเพื่อสร้างความรู้ของเกษตรกรและหนุนเสริมให้เกษตรกรเข้าร่วมในโครงการที่กล่าวมา ซึ่งทำ ให้องค์กรเกษตรกรพัฒนาจัดทำโครงการสร้างความรู้และส่งเสริมเยาวชนเข้าสู่ภาคเกษตร

 **8.) การวิจัยและกรณีศึกษาของเยาวชนเกษตรกร**

- องค์กรเกษตรกร-ประชาสังคมตัวแทนองค์การสหประชาชาติในหลายประเทศ เช่นประเทศเนปาล-มองโกเลีย-กัมพูชา-ฟิลลิปินส์-อินโดนีเซีย-บังคลาเทศและเวียดนามเข้าร่วมทำวิจัย-กรณีศึกษา-รณรงค์ให้การศึกษาเรื่องนโยบายสำหรับเยาวชนเกษตรกร ผลวิจัยพบว่า การทำกิจกรรมมีอิทธิพลต่อรัฐบาลของประเทศที่กล่าวมาและการกำหนดนโยบาย หลังจากนั้นค่อยๆมีการเปลี่ยนแปลง องค์กรพัฒนาเอกชนระดับสากลและองค์กร 2ฝ่ายได้เคลื่อนไหวสนับสนุนเยาวชนเกษตรกรโดยลงทุนในภาคเกษตร

**ค.สิ่งที่ท้าทาย**

 สิ่งที่ท้าทาย ยังมีอยู่จริงในเรื่องนี้ โดยเฉพาะในประเทศแถบภูมิภาคเอเซีย-แปซิฝิค และมีสิ่งที่ท้าทายที่เหมือนกันคือ

**1.)ขาดการเข้าถึงและควบคุมทรัพยากรในการผลิต โดยเฉพาะที่ดินและทุน**

**ประเด็นแรกคือ** เยาวชนไม่มีที่ดินและไม่มีการปฏิรูปที่ดินที่เน้นให้แก่เยาวชนเกษตรกรในหลายประเทศแถบภูมิภาคเอเซีย-แปซิฝิค ผลที่ออกมาเยาวชนเกษตรไม่มีที่ดินหรือเข้าไม่ถึงที่ดินสำหรับทำการค้า-ขายผลผลิตจากการเพาะปลูกแบบเก่าหรือแบบจารีต(Woost,2010)

**ประเด็นที่สองคือ** เยาวชนเกษตรกร ส่วนใหญ่ต้องคอยจนอายุมากขึ้นหรืออาวุโสจึงจะได้รับมรดก ถ้าถึงเวลานั้นนับว่าสายเกินไปที่จะเป็นเจ้าของที่ดิน

**ประเด็นที่สามคือ** ที่ดินที่ไม่เคยทำการเกษตรและไม่เคยทำการปฏิรุปมาก่อน เป็นที่ดินที่มีศักยภาพต่ำสำหรับทำเกษตรและเป็นที่ดินที่อยู่ห่างไกลกึ่งเมือง-กึ่งป่า แม้ที่ดินจะมีสภาพตามที่กล่าวมา รัฐบาลยังสนับสนุนการได้ที่ดินจากการรับมรดก จึงทำให้เยาวชนไม่มีความมั่นคงเรื่องที่ดิน ดังเช่นนี้ เยาวชน ไม่ถูกส่งเสริมให้ผูกพันธ์อยู่กับการเพาะปลูกทางเกษตร

**ประเด็นที่สี่คือ** ไม่มีธนาคารหรือสถาบันการเงินที่ให้บริการเฉพาะสำหรับภาคเกษตรและน้อยมากที่ จะเข้าใจถึงความต้องการของเยาวชนเกษตรกรผู้จัดการ นอกจากนี้ยังขาดการสนับสนุนภาคบริการทางสังคมและโครงสร้างพื้นฐานที่ส่งเสริมให้เยาวชนเข้าสู่ภาคเกษตร

 **2.) ความรู้และทักษะไม่เพียงพอในเรื่องการผลิต -กระบวนการและการทำธุรกิจ**

-เยาวชนยุคปัจจุบันมีความรู้เรื่องเกษตรจำกัด- ขาดทักษะความเป็นผู้นำและการจัดการ (iied,2012:31) การพัฒนาทักษะและถ่ายโอนเทคโนโลยี่ คือเรื่องหลักที่สำคัญและเป็นแบบอย่างให้กับเยาวชนเกษตรกร อย่างไรก็ตามเรื่องนี้ไม่ได้ครอบคลุมอยู่ในโครงการของรัฐบาล เยาวชนชอบเทคโนโลยี่ที่ทันสมัยมากกว่า แต่รัฐบาลไม่เข้าใจสิ่งที่เยาวชนหวังและต้องการ ขาดการเอาใจใส่ -สนับสนุนและส่งเสริมความรู้อย่างเพียงพอโดยเฉพาะทักษะทางเทคโนโลยี่ที่ทันสมัยสำหรับการเพาะปลูก ผลที่เกิดมาภายหลังคือ เยาวชนไม่เห็นถึงอนาคตการทำเกษตรเพราะขาดการช่วยเหลือสนับสนุนความรุ้และทักษะที่เพียงพอโดยเฉพาะการเพาะปลูกที่ทันสมัย

**3.) ขาดการถ่ายถอดความรู้มีช่องว่างระหว่างคนรุ่นเก่ากับรุ่นใหม่**

-หลักสูตรการศึกษาในโรงเรียนไม่ได้เน้นเรื่องเยาวชนกับเกษตร หลักสูตรของโรงเรียนและวิทยาลัยเป็นหลักสูตรการศึกษาที่ไม่ใช่เพื่องานเกษตรและไม่ส่งเสริมภาคเกษตร(wobst,2010) ผลที่ออกมา ความหวังและสิ่งที่ต้องการของเยาวชนไม่ใช่แค่โอกาสทางเศรษฐ์กิจเท่านั้นแต่พวกเขายังต้องการสถานภาพทางสังคมและกำลังความสามรถ ด้วยเหตุนี้ ความคิดของเยาวชนเรื่องการเกษตรเป็นสิ่งน่าใจหายเพราะสถานภาพไม่ได้รับการส่งเสริมและไม่มีการเอาใจใส่ต่อผลที่ออกมาทางเศรษฐกิจ(iied2012:) ดังเช่นนี้ในความคล้ายกันเยาวชนไม่แสดงให้เห็นถึงความสนใจที่จะทำการเกษตรเพื่อการดำรงชีพเหมือน พ่อ-แม่

**4.) โลกาภิวัฒน์ = ความไม่แน่นอน= การเปลี่ยนแปลงราคาบ่อยครั้ง**

-ประเทศในเอเซีย ถึงแม้มีระบบ ตลาดเปิดหรือเสรีสำหรับผลผลิตทางการเกษตรและมีอัตราภาษีจ่ายต่ำ เยาวชนก็ยังไม่สามารถแข่งขันผลผลิตทางการเกษตรเรื่องราคาได้และต้องการละทิ้งภาคเกษตรซึ่งไม่สามารถมีอะไรมายั้บยังได้ ความไม่เสถียรของราคาผลผลิตเป็นอีกปัจจัยหนึ่ง อัตราภาษีจะต่ำหรือไม่ต้องจ่ายในผลผลิตทางการเกษตร แต่เมื่อราคาสินค้าจากนอกประเทศมีราคาต่ำกว่าจึงทำให้ดูเหมือนว่าสินค้าภายในประเทศสูงกว่า ผู้ซื้อได้เลือกซึ้อสินค้าที่ถูกกว่าและแม้จะมีอาฟต้า(FTA) ก็ตาม ผู้ผลิตขนาดเล็กบางส่วนยังต้องตกอยู่กับความยากลำบากต่อไป ดังนั้นพวกเขาจึงละทิ้งอาชีพเกษตรกรในที่สุด

**ง.การเสนอโครงการจากองค์กรสมาชิก**

 จากการศึกษาของAFA พบว่า การส่งเสริมเยาวชนเข้าสู่ภาคเกษตร มีรายงานในหลายเวทีให้การสนับสนุนและ สมาชิกAFA เสนอโครงการดังต่อไปนี้ เช่น การเปลี่ยนแปลงนโยบายและจัดตั้งองค์กร สมาชิกส่วนใหญ่ของ AFA นำเสนอโครงการที่จะเปลี่ยนแปลงและจัดตั้ง-สร้างนโยบายใหม่ของแต่ละประเทศมีดังนี้

1. ประเทศอินโดนีเซีย นำเสนอเรื่องนโยบายการนำสินค้าเกษตรจากต่างประเทศเข้ามาในประเทศ นโยบายเกี่ยวกับเมล็ดพันธ์ท้องถิ่นและการเปลี่ยนที่ดินทางเกษตรไปทำอย่างอื่น
2. ประเทศฟิลลิปินส์ นำเสนอ เรื่องธรรมนูญสำหรับเยาวชนชาวนา-ไร่
3. ประเทศไทย เรื่องหลักสูตรการเกษตรในโรงเรียนมัธยมหรือต่ำกว่า
4. ประเทศกัมพูชา เรื่องการศึกษาภาคเกษตรแก่เยาวชนเกษตรกร
5. ประเทศเนปาลและไต้หวัน เรื่องต้องการ การลงทุนในภาคเกษตรหรือสนับสนุนเยาวชนเกษตรกร
6. ประเทศเนปาล เรื่องสิทธิเกษตรกรในรัฐธรรมนุญ
7. ประเทศเวียดนาม เรื่องส่งเสริมเกษตรกรด้านนโยบายตลาด
8. ประเทศเกาหลีใต้ เรื่องส่งเสริมในกระบวนการตัดสินใจ

**ทำบัญชี-รายการที่ดินทางการเกษตร**

ประเทศอินโดนีเซีย เสนอให้มีรวมรวบตัวเลขและขนาดที่ดินที่อยู่ในการดูแลและเป็นเจ้าของโดยเกษตรกร ถ้ามีตัวเลขจะเห็นถึงศักยภาพและเข้าถึงการสนับสนุน-บริการและสามารถจัดการที่ดินได้อย่างถูกต้อง และมีการส่งเสริม ดังนี้

- ส่งเสริมและเข้าถึงเทคโนโลยี่ เกษตรกรในประเทศอินโดเนียเซีย-เวียดนามและเกาหลีใต้ เสนอโครงการการเข้าถึงตลาด และเทคโนโลยี่ทางการเกษตรที่เอื้อต่อเยาวชน

- พัฒนา การศึกษาและศักยภาพประเทศฟิลลิปินส์-กัมพูชา-บังคลาเทศ –มองโกเลีย-คีจีนิสถาน-เกาหลีใต้-ไต้หวัน-ญี่ปุ่นและเนปาล เสนอโครงการศึกษา ฝึกอบรมและสร้างศักยภาพเยาวชนเกษตรกร

- งานวิจัยและจัดตั้งศูนย์ข้อมูล-ข่าวสาร เกษตรกรจากประเทศฟิลลิปินส์ -บังคลาเทศ –มองโกเลีย-คีจีนิสถาน-เกาหลีใต้-ไต้หวัน-ญี่ปุ่นและเนปาล ร่วมเสนอทำวิจัย เรื่องเยาวชนเกษตรกรและจัดตั้งศูนย์ข้อมูลข่าวสารสำหรับเกษตรกร

- สร้างองค์กรและสถานบันเยาวชนชาวไร่-นา ชาวนาจากฟิลลิปินส์-ไทยและคีจีนิสถาน ร่วมเสนอการจัดตั้งองค์กรและองค์กรเยาวชนชาวนา-ไร่

- มีโครงการสร้างผู้นำทางธุรกิจและนวตกรรมให้เยาวชนเกษตรกร

- เข้าถึงเครดิตระยะยาวหรือสนับนสนุนเรื่องการเงิน เกษตรกรจากบังคลาเทศ มองโกเลีย-คีจีนิสถาน-ไต้หวัน-ญี่ปุ่นและเนปาล ร่วมเสนอโครงการที่พวกเขาสามารถเข้าถึงได้ในระยะยาว เช่น เครดิตและการเงิน

- มีการแลกเปลี่ยนประสพการณ์เยี่ยมเยียนและสร้างความรู้ เกษตรกรจากประเทศเวียดนาม - อินโดนีเซีย-ไต้หวัน-ญี่ปุ่นและเนปาล ร่วมเสนอโครงการแลกเปลี่ยนเยี่ยมเยียน และสร้างความรู้ระหว่างสมาชิกและประเทศที่ไม่ใช่สมาชิก

- พัฒนารูปแบบสหกรณ์การเกษตร ชาวนาประเทศบังคลาเทศและเนปาลได้ร่วมเสนอโครงการพัฒนาความรู้เรื่องรูปแบบการเกษตรและรูปแบบสหกรณ์การเกษตร

**3. การวิเคราะห์**

 **ก.** ความเหมือนกัน-ความแตกต่าง-ความต่างกันเล็กน้อยของประเด็น-ความเกี่ยวพันธ์-การริเริ่มและ

 การท้าทาย -

 **ความเหมือนกัน** ค้นพบมีดังนี้

 1. ลดจำนวนเยาวชนชาวนา-ไร่

2. ไม่มีศักดิ์ศรีและความมั่งคงของชาวนา-ไร่

 3. พ่อ-แม่ที่เป็นชาวนา-ไร่ไม่ต้องการให้ลูกพวกเขาทำงานในภาคเกษตร

 4. เยาวชนอพยพเข้าหางานทำที่ดีกว่าในเมืองใหญ่

 5. โครงการส่วนใหญ่ที่เสนอคือ การเปลี่ยนแปลงนโยบาย-การก่อตั้งและการมีส่วนร่วมของเยาวชน

 นา-ไร่ในกระบวนการตัดสินใจ

 6. แนวโน้มที่สูงขึ้นคือการก่อตั้งองค์กรชาวนา-ไร่ และระดมพลังเพิ่ม

7. โครงการมีความเหมือนกัน คือ การเข้าถึงที่ดิน-เครดิต-ปัจจัยการผลิด (เช่น เทคในโลยี่-ระบบ

 ชลประทาน-เงินอุดหนุนจากภาครัฐ-การประกัน-ฝึกอบรม อื่นๆ)การประกันสังคมและตลาด

 **ความต่างกันเล็กน้อยของประเด็นต่างๆ คือ**

1. ความแตกต่างด้านบริบทของเยาวชน ความชัดเจนของเยาวชนภายใต้กฏหมายไม่ว่าจะเป็นเยาวชนชายหรือหญิงมีอายุระหว่าง 14-28 ปี แต่ในหลายประเทศ เช่น 1.คีจีนิสถานและฟิลลิปินส์ เยาวชนมีอายุ 15-30 ปีและอายุ 15-40 ในเนปาล และองค์การสหประชาชาติอายุระหว่าง15-24 ปี(AFA,2014 b)

2. ความแตกต่างในประเด็นนโยบาย อินโดเนียเซีย- คือประเด็นการเพาะปลูกยาสูบ-เวียดนามเทคในโลยี่-บังคลาเทศระบบสหกรณ์ –เนปาลการปฏิรูปที่ดินในรัฐธรรมนุญ เวียดนาม-ไต้หวันและเกาหลีใต้ ประเด็น การเป็นเจ้าของและปฏิรูปที่ดินทางการเกษตร

 ประเด็นหลักๆที่เกี่ยวข้องกันในหลายประเทศ เช่น

1. ขาดการเข้าถึงที่ดิน-เครดิต-ปัจจัยการผลิตและตลาด

2. ขาดการสนับสนุนจากภาครัฐและการยอมรับชาวนา-ไร่

3. การมีส่วนร่วมของชาวนาไร่ในกระบวนการตัดสินใจและนโยบายการก่อตั้งองค์กร

4. ส่งเสริมครอบครัวชาวนา-ไร่หรือการเพาะปลูกปลอดสารเคมี

 **การริ่เริ่ม :การริ่เริ่มเรื่องที่สำคัญ**

 1. การพัฒนาความเป็นผู้นำ-สร้างศักยภาพ-รวมพลังและสร้างพันธมิตรขององค์กรชาวนา-ไร่

 2. ส่งเสริมนโยบายการเพาะปลูกทางการเกษตรหรือครอบครัวเกษตรกร

 3. รวมพลังชาวนา-ไร่ในหลายประเทศ ยกเว้นญี่ปุ่น-ไต้หวัน-เกาหลีใต้และกัมพูชา

 **การท้าทาย**

 - แม้จะมีการรวมพลังชาวนา-ไร่ แต่ เสียงของชาวนา-ไร่ ยังอ่อนแอและรัฐบาลจำนวนมากยังไม่รับผิดชอบประเด็นต่างๆของชาวนา-ไร่ เมื่อรัฐบาลมีอำนาจที่เข้มแข็งได้ร่วมมือกับเจ้าที่ดิน ชาวนา-ไร่จำนวนมากถูกไล่ออกจากที่ดินทุกวันจากที่ดินที่พวกเขาเพาะปลูก ที่ดินทางการเกษตรกำลังถูกเปลี่ยนแปลงไปสู่จุดมุ่งหมายอื่นๆหรือไปอยู่ในมือของคนรวย หรือนายทุน- นักลงทุนและบริษัทข้ามชาติ ความไม่มั่นคงทางอาหารกำลังเกิดขึ้นระหว่างเกษตรกรรายย่อย-ผู้เช่าที่ดิน ครอบครัวที่ไม่มีที่ดินและครอบครัวชาวนา-ไร่ ผู้แบ่งปันพืชผลที่เก็บไว้

 **ข. กิจกรรมที่ทำได้ในระดับภูมิภาค**

**1. การรณรงค์ศึกษาด้านนโยบาย**

-ชาวนา-ไร่ในเอเซีย มีภาระเกี่ยวกับประเด็นด้านนโยบาย: AFA สามารถให้ความสะดวกในระดับภูมิภาคในประเด็นที่เหมือนกัน เช่น นโยบายเสรีใหม่ องค์กรการค้าระหว่างประเทศในประเด็นเกษตร-อากาศเปลี่ยนแปลง-การค้าเสรี-การแย่งชิงที่ดิน-สิทธิเยาวชน-และชาวนา-ไร่ผู้หญิง-ความมั่นคงทางสังคมและเรื่องอื่นๆ AFA ช่วยในการล๊อบบี้ กับองค์การสหประชาชาติและองค์กรทั้ง 2ฝ่าย ในเรื่องโครงการ-นโยบายที่เอื้อต่อชาวนา-ไร่และการสนับสนุนอื่นๆ

 **2. การสร้างพันธมิตรระหว่างองค์กรชาวนา-ไร่**

-ที่ดินและภาคเกษตรเป็นเรื่องที่เกี่ยวข้องกับประเด็นทางการเมืองการแก้ไขสามารถทำได้โดยวิธีทางการเมืองเท่านั้น ซึ่งเป็นความสำคัญที่ต้องผลักดันให้รัฐที่เกี่ยวข้องรับเป็นภาระ แต่ต้องมีการรวมพลังของชุมชนในระดับชาติและสากล สำหรับเรื่องนี้ AFA สามารถอำนวยความสะดวกการสร้างเครือข่ายพันธมิตรระหว่างองค์กรชาวนา-ไร่และประชาสังคมด้วยการรวมพลัง

 **3. โครงการแลกเปลี่ยนประสพการณ์**

-สมาชิกAFA ได้พัฒนารูปแบบการทำเกษตรและเปลี่ยนแปลงนโยบายและโครงการต่างๆโดยตัวแทนพวกเขา เรื่องนี้ AFA สามารถให้ความสะดวกต่อโครงการเปลี่ยนแปลงผลผลิตจากการเพาะปลูก-การสร้างความรู้ให้ชาวนา-ไร่ เรื่องเพาะปลูก–เทคโนโลยี่-การจัดตั้งนโยบายใหม่และส่งเสริมให้เยาวชนชาวนา-ไร่เข้าสู่หรืออยู่ในภาคเกษตร

 **4. พันธมิตรระหว่างองค์กรชาวนา-ไร่**

-ความยั่งยืนของครอบครัวเกษตรกรและเยาวชนจะอยู่ในภาคเกษตรได้ต้องมีการสนับสนุนเรื่องการเงิน และเทคโนโลยี่ ดังเช่นนี้ AFAสามารถให้ความสะดวกการสร้างพันธมิตร ผู้มีแนวความคิดเดียวกันหรือคล้ายกันให้เกิดความยั่งยืนระหว่างองค์กรชาวนา-ไร่กับประชาสังคมในภาคเกษตรและองค์กรเงินทุนสนับสนุนและส่งเสริมในระดับต่างๆหลายประเทศในภูมิภ

 **5. การวิจัยและเอกสารเผยแพร่**

**-**งานวิจัยและเอกสารเผยแพร่ในภาคเกษตร-ครอบครัวและเยาวชนเกษตรกรเป็นส่วนที่สำคัญและมีหลายประเด็นที่ต้องศึกษาและสนทนากับรัฐบาลของแต่ละประเทศหรือองค์กรเงินทุน เรื่องที่กล่าวมานี้ AFA สามารถอำนวยความสะดวกและจัดทำงานวิจัยและสนทนาในระดับภูมิภาคและจัดเตรียมการสนับสนุนในสิ่งที่กล่าวมาในระดับประเทศ งานวิจัยช่วยให้มีการรณรงค์และให้การศึกษาในระดับประเทศและภูมิภาค

**4. ข้อสรุปที่จะดำเนินการต่อไป**

 กิจกรรมที่จะปฏิบัตได้ในระดับรัฐบาล ถ้ามีการนำข้อเสนอในหลายประเด็นไปปฏิบัตได้เยาวชนชาวนา-ไร่ จะช่วยทำให้เกิดการขับเคลื่อนในประเทศของพวกเขาและเกิดการพึ่งพาตนเองในด้านอาหาร-การจ้างงานและความเจริญเติบโตที่ยั่งยืนต่อไป รายละเอียดมีดังนี้ คือ

1. นโยบายความมั่นคงทางสังคมของเยาวชนชาวนา-ไร่ มีการนำโครงการความมั่งคงทางสังคมไปปฏิบัติโดยเฉพาะเพื่อเยาวชนชาวนา-ไร่ เช่น เรื่องการประกันสุขภาพ –สนับสนุนการศึกษา-บำนาญและเรื่องอื่นๆ

2. การเป็นเจ้าของหรือใช้สิทธิทำสัญญาเช่าที่ดินเพื่อความมั่นคง จัดเตรียมการเป็นเจ้าของและใช้สิทธิทำสัญญาเช่าอย่างน้อย 5 ปีเพื่อความมั่นคงสำหรับเพาะปลูก ถ้าไม่มีความมั่นคงระยะยาว เยาวชนจะไม่สนใจการเพาะปลูกในชุมชนของเขา

3. โครงการพิเศษสำหรับเยาวชนชาวนา-ไร่(เข้าถึงที่ดิน-เครดิต-ปัจจัยการผลิตและตลาด) จัดเตรียมโครงการพิเศษสำหรับเยาวชนชาวนา-ไร่ รวมทั้งการเข้าถึงที่ดิน-เครดิต-ปัจจัยการผลิต(เช่า- เทคโนโลยี่-ชลประทาน-การประกัน-เงินช่วยเหลือจากภาครัฐและอื่นๆ)และตลาด ถ้าไม่สามารถเข้าถึงสิ่งที่กล่าวมา เยาวชนจะไม่สนใจเข้าสู่ภาคเกษตรเพราะพวกเขาไม่เห็นถึงอนาคต

4. ศักดิ์ศรีและการมีส่วนร่วมของเยาวชนชาวนา-ไร่ในการตัดสินใจและกระบวนการจัดทำนโยบาย - ยอมรับศักดิ์ศรีของเยาวชนชาวนา-ไร่และจัดเตรียมพื้นที่สำหรับเยาวชนชาวนา-ไร่ให้พวกเขาสามารถเข้าร่วมในการตัดสินใจและกระบวนการจัดทำนโยบาย เยาวชนต้องรู้สึกเป็นเจ้าของนโยบายและโครงการที่เกี่ยวข้องกับพวกเขา

**อ้างถึง :**

AFA : (2014 **a.)** การส่งเสริมเยาชนเข้าสู่ภาคเกษตรในเอเซีย : เรื่องและสิ่งที่จะหวังได้ในภายหน้า ‘ขอบเขตภูมิภาค’เป็นเอกสารที่จัดเตรียมโดย AFA สำหรับการพัฒนาชนบทที่ยั่งยืน(AFA)ธันวาคม 2014

 AFA: (2014 b.) การดำเนินประชุมสภาที่ปรึกษาหารือภูมิภาค AFAครั้งที่6 “จับสิ่งที่กำลังเคลื่อนอยู่ให้ได้รับสิ่งที่เป็นประโยชน์ทางรูปธรรมที่ดีกว่าสำหรับชาวนา-ไร่รายย่อย” ในการประชุม ครอบครัวชาวนา-ไร่รายย่อยสากล เมื่อ 6-8 พฤษภาคม 2014 ที่ประเทศอินโดเนียเซีย

AFA: (2014 c.)เยาวชนชาวนา-ไร่AFA “เวทีระดับภูมิภาค” สร้างการพัฒนาเยาวชนชาวนา-ไร่ในเอเซียระหว่าง 25-26 พฤศจิกายน 2514 ประเทศฟิลลิปินส์

Ahmad, Qazikholiquzzamanet.al (2010) เรียนรู้จากการปฏิบัติในโครงสร้างการเพาะปลูกและสิ่งที่จะหวังได้ในภายหน้าของความร่วมมือในภาคแกษตร ในภูมิภาคเอเซีใต้-การผสมผสานทางเศรษฐกิจในเอเซีใต้: ประเด็นผู้เบิกทาง เดลลี: ,มโนภาพใหม่ในเอเซียใต้

Araghi, F.A.(1995) Globat Depeantization 1945-1990,สหรัฐอเมริกา เอกสาร the sociological quarterly, ฉบับที่ 36 ปีที่2(ใบไม้ผลิต 1995)ได้มาจาก http:www.polsci.chula.ac.th/iakkrit/anthro/Rual Sociologyfiles/Global%20Eepeas ant ization.pdf PP.337-368 เข้าถึงเมื่อ 20 ตุลาคม 2012

Borras, S.M.(2006)รากแห่งการสันนิฐาน-คาดเดาล่วงหน้า: ทฤษฏีและการปฏิบัติของนโยบายแสรีนิยมใหม่ได้รับจาก http//www.foofirst.org/files/bookstore/pdf/promisedland/5.pdf.และเข้าถึงเมื่อ 7 มกราคม 2014

Hu, J.,Yeh,A.WU.F(2009)การซึ้อขายที่ดิน:การพัฒนาที่ดินใหม่และการเมืองในประเทศจีน หลังจากปี 1980 นิตยาสาร นานาชาติ การวิจัยเมืองและภูมิภาค ฉบับ 33, 4 ธันวาคม 2009 หน้า 820-913 ได้รับจาก htt://www.grm.cdu.hk/eng/research/FAE2011/Xujiang/2IJURR2009.pdfเข้าถึงเมื่อ 14 มกราคม 2014

IFAD (2011) การบำรุง-เลี้ยงคนรุ่นอนาคต : เยาวชนชนบทวันนี้ ความเจริญรุ่งเรืองของผลิตผลของชาวนา-ไร่พรุ่งนี้ การดำเนินงานของสภาสูง คณะลูกขุนและเหตการณ์ที่เกิดขึ้นเคียงข้าง

IIED(2012) การเพาะปลูกขนาดเล็กและเยาวชนยุคที่มีการเปลี่ยนแปลงอย่างรวดเร็วของชนบท ได้รับจากhttp://pubs.iied.org/pdfs/14617IIED.pdf เมื่อวันที่ 7 เมษายรน 2015

Kumar, A.(2011)ที่ดินในยุคเสรี : การค้าขายสินค้าหรือสังคมที่ดี-สถาบันการวางแผนแห่งเมือง วารสารอินเดีย-8-208,เมษายน –มิถุนายน 2011,ได้รับจาก http//itpi.org.in/files/apr2 11pdf เข้าถึงเมื่อ 17 มกราคม 2014

Peters David J.(2002).ทบทวน The Goldschmidt ซึ่งเป็นข้อสมมุติที่ไม่ต้องพิสูจน์:ผลกระทบจากโครงสร้างทางเศรษฐกิจต่อ สถานการณ์สังคม-เศรษฐกิจในชนบทแทบมีดเวทร์-กระทรวงพัฒนาเศรษฐกิจในมิสซูรี-เอกสารเกี่ยวกับเทคนิคD-0702-1-(เมืองเจฟเฟอร์:กระทรวงพัฒนาเศรษฐกิจ-มิสซูรี่-2002)

Shrestha.N.(2001) เศรษฐกิจ-การเมืองเกี่ยวกับที่ดิน-การไร้ทที่ดินและอพยพในปรเทศเนปาล: เอกสารเผยแพร่ นิราลาในเนปาล

Wobst, P (2010) ส่งเสริมการจ้างงาน และผู้นำการจัดการหรือรวบรวมสำหรับเยาวชนชนบท : กรณีชาวนาในพื้นที่เพาะปลูกและการใช้ชีวิตในโรงเรียน (JFFLS)การพัฒนาชนบทในบรัสเซลอย่างรวบรัด-16 มิถุนายน 2010

***ผู้ทำการวิจัยคือ นายจาเกท บัสเนท เป็นนักวิจัยระดับปริญญาเอก ในประเทศเนปาลและเป็นนักพัฒนาทำงานด้านสังคม เรื่องที่ดินและการปฏิรูปที่ดินเพื่อการเกษตร***